Els Moros i Cristians d'Alaquàs omplin el carrer de festa amb el tradicional Carnestoltes
24/02/2005 13:43:00

# Els Moros i Cristians d'Alaquàs omplin el carrer de festa amb el tradicional Carnestoltes

*   24/02/2005 13:43:00
*   [Imprimir](#)
*   Compartir
*    https://www.alaquas.org/documento.asp?id\_do=9538

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9538%2F0&title=Ajuntament%20d%27Alaqu%C3%A0s.%20Premsa.Els%20Moros%20i%20Cristians%20d%27Alaqu%C3%A0s%20omplin%20el%20carrer%20de%20festa%20amb%20el%20tradicional%20Carnestoltes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9538/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9538/9538_Form_4.jpg)](https://www.alaquas.org/ficheros/documentos/2005/2/9538/9538_Form_10.jpg "<a href='https://www.alaquas.org/ficheros/documentos/2005/2/9538/9538_Form_10.jpg' target=_blank><i class='fa fa-external-link' aria-hidden='true'></i>.Els Moros i Cristians d'Alaquàs omplin el carrer de festa amb el tradicional Carnestoltes</a>")

Més de 400 persones participaren dels actes organitzats per l'Associació de Moros i Cristians Perolers

La gran festa de les disfresses, el Carnestoltes, va arribar el passat dissabte 19 de febrer a Alaquàs de la mà de l'associació dels Moros i Cristians Perolers de la ciutat. Les quinze comparses, set cristianes i  huit mores, amb els seus característics vestits plens de colorit, isqueren al carrer per tal de fer festa i animar els centenars de veïns i veïnes que presenciaren la desfilada.

L'activitat va començar a partir de les 20 hores de la vesprada, amb la concentració de tots els i les participants al col·legi González Gallarza. Cap a les 20:30 hores va començar el passacarrer que va recòrrer l'avinguda Miguel Hernández, plaça de la Constitució, carrer Major, plaça d'Espanya, carrer Perolers, avinguda Camí Vell de Torrent i carrer Jaume I, fins arribar al Pavelló Poliesportiu del Bovalar, on va tindre lloc el sopar i la revetlla musical.

Com és habitual, l'entitat festera va decidir lliurar tres premis, a les millors disfresses. El primer va estar per a la Filà Cristiana l'Alfàbega, el segon per a la Filà Mora La Haima i el tercer per a la Filà Mora El Cresol.

Cal destacar que enguany la festa ha estat tot un èxit ja que ha superat l'índex de participació d'anys anteriors. D'una banda, per l'augment de comparses, ja que enguany han sorgit dues noves, i d'altra, per la participació dels veïns i les veïnes. Més de 400 persones es donaren cita en el Poliesportiu per a participar de l'actuació musical.